 PRESS RELEASE 2025-06-02

|  |  |  |
| --- | --- | --- |
| Trueflaw Ltd. | iikka.virkkunen@trueflaw.com | Bank: Ålandsbanken, P.O.Box 3 , 22101 Maarianhamina |
| Tillinmäentie 3, tila A113 | Tel.: +358 45 635 4415 | SWIFT (BIC): AABAFI22, Account No: 660100-1177328 |
| 02330 Espoo |  | IBAN: FI9866010001177328 |  |
|  |  | VAT: FI17196994 | . |

 For immediate release

Ydinvoimateollisuuden ensimmäinen AI-tarkastus toteutettu Ringhalsin ydinvoimalaitoksessa hyödyntäen suomalaista AI teknologiaa

Tekoälyä (AI) ja koneoppimista (ML) hyödynnettiin ensimmäistä kertaa osana ydinvoimalaitoksen määräaikaistarkastusta Ringhalsin ydinvoimalaitoksessa Ruotsissa. AI analysoi ultraäänitarkastuksen tuloksia osana pätevöityä tarkastusjärjestelmää. Järjestelmän on kehittänyt suomalainen Trueflaw yhteistyössä EPRI:n (USA) kanssa. Tarkastuslaitoksena toimii Wesdyne (Ruotsi) ja pätevöinnin on myöntänyt Swedish Qualification Centre (SQC, Ruotsi).

Ydinvoimalaitosten kriittiset komponentit tarkastetaan määräajoin käyttäen rikkomattomia tarkastusmenetelmiä, kuten ultraäänitarkastusta. Tarkastuksilla etsitään mahdollisia käytön aikana syntyneitä alkavia vaurioita, usein säröjä. Ultraäänitarkastuksissa syntyy valtava määrä mittausdataa, jonka analysointi on vaikeaa ja vaatii erikoisasiantuntijoilta paljon aikaa.

AI:lla toteutettu automatisoitu arviointi toimii yhdessä tarkastajien kanssa ja tekee tarkastuksista tehokkaampia ja luotettavampia. Tekoäly seuloo datan ja merkitsee alueet jotka voivat sisältää alkavia vaurioita. Tarkastajat arvioivat alueet ja tekevät lopullisen päätöksen. Arviointi, joka ennen kesti tunteja, tehdään nyt minuuteissa. Samalla tarkastuksista tulee toistettavampia ja riski inhimillisiin virheisiin pienenee. Tarkastajat tekevät edelleen lopullisen päätöksen, ja tekoäly auttaa kohdentamaan huomion tärkeisiin alueisiin ja tekee tarkastuksista nopeampia ja luotettavampia.

“AI on luotettava ja arvokas työkalu rikkomattomiin tarkastuksiin. Ensimmäinen käyttö pätevöidyssä tarkastuksessa on tärkeä virstanpylväs ja osoittaa että AI täyttää tiukimmatkin luotettavuus- ja viranomaisvaatimukset”, Iikka Virkkunen Trueflaw’lta toteaa.

Trueflaw Oy (trueflaw.com) on suomalainen yritys, joka on erikoistunut rikkomattoman tarkastuksen tekoälyjärjestelmiin. Trueflaw perustettiin 2001 ja aloitti toimintansa tuottamalla säröjä tarkastusten luotettavuuden arviointia. Nyt Trueflaw on maailman johtava rikkomattoman tarkastuksen AI-arviointityökalujen toimittaja.

Yhteystiedot: Iikka Virkkunen
iikka.virkkunen@trueflaw.com
+358456354415
Trueflaw Oy